CELEX: 32010R0109
Language: sl
Date: 2010-02-05 00:00:00
Title: Uredba Komisije (EU) št. 109/2010 z dne 5. februarja 2010 o uvrstitvi določenega blaga v kombinirano nomenklaturo

9.2.2010   
            
            
               SL
            
            
               Uradni list Evropske unije
            
            
               L 36/7
            
         UREDBA KOMISIJE (EU) št. 109/2010
   z dne 5. februarja 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. februarja 2010
      
         
            Za Komisijo, za predsednika po pooblastilu
         
         László KOVÁCS
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, sestavljen iz:
                  
                              —
                           
                           
                              valjaste posode iz jekla, visoke približno 33 cm in s premerom približno 29 cm,
                           
                        
                              —
                           
                           
                              jeklenega pokrova z dvema krožnima odprtinama s premerom približno 5 cm oziroma 6 cm,
                           
                        
                              —
                           
                           
                              valjaste mreže iz jekla, visoke približno 8 cm in s premerom približno 12,5 cm,
                           
                        
                              —
                           
                           
                              gibljive jeklene cevi in
                           
                        
                              —
                           
                           
                              sesalne šobe.
                           
                        Jeklena mreža je pritrjena na spodnjo stran pokrova pod eno izmed odprtin.
                  Cev s sesalno šobo je pritrjena na drugo odprtino.
                  Skupaj s sesalnikom je izdelek namenjen čiščenju, npr. ognjišč, ko je cev sesalnika priključena na odprtino z mrežo na zgornji strani pokrova.
                  Med sesanjem grobi delci ostanejo na dnu posode, medtem ko delce v zraku izloči mreža.
               
               
                  8421 39 20
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1(f) k oddelku XV ter besedilo oznak KN 8421, 8421 39 in 8421 39 20.
                  Valjasta mreža deluje kot filter, ker ustavi delce v zraku in ga prečisti. Zato ima izdelek značilnosti naprave za filtriranje in čiščenje pod tarifno številko 8421.
                  Uvrstitev pod tarifno številko 7323 kot gospodinjski pripomoček iz jekla je izključena, ker glede na opombo 1(f) k oddelku XV navedeni oddelek ne vključuje izdelkov iz oddelka XVI.
                  Izdelek se uvrsti pod oznako KN 8421 39 20 kot naprava za filtriranje in čiščenje zraka.